ગાંધીનગર– ગુજરાતના શિક્ષણજગત માટે આજે અગત્યનો નિર્ણય સરકાર દ્વારા જાહેર કરાયો છે.મુખ્યપ્રધાન આનંદીબહેન પટેલ શિક્ષણપ્રધાન ભૂપેન્દ્રસિંહ ચૂડાસમાની અધિકારીઓ સાથેની બેઠક બાદ ધોરણ 9થી 12માં સેમેસ્ટર સીસ્ટમ રદ કરવાનો ખૂબ જ અસરકર્તા નિર્ણય લેવાયો છે.તો આરોગ્યપ્રધાન નિતીન પટેલે પણ કેટલીક મહત્ત્વની જાહેરાત કરી છે. જેમાં રાજ્યમાં આવતા વર્શે લેવાનારી નીટની પરીક્ષા ગુજરાતીમાં લેવાનો નિર્ણય કરાયો છે. આરોગ્યપ્રધાન નિતીન પટેલ અને ખાનગી મેડિકલ કોલેજોના સંચાલકો વચ્ચે એક બેઠક યોજાઈ હતી, જેમાં મેડિકલ એડમિશન પ્રક્રિયાને લગતી ચર્ચા કરવામાં આવી હતી. બાદમાં આ નિવેદન સામે આવી રહ્યું છે. તેમની જાહેરાત પ્રમાણે સાયન્સ પરીક્ષામાં આ ફેરફાર કરવામાં આવી રહ્યો છે. ધોરણ 10 અને 12માં સેમ સીસ્ટમ રદ થતાં પહેલાં અમલી વાર્ષિક પરીક્ષા પદ્ધતિઅમલમાં આવી ગઈ છે.